Lav et referat af nedenstående tekst:

Tekst:
I artiklen kan du læse det fulde interview med Jeppe Ugilt. Jeppe Ugilt, der er viceborgmester i Rebild Kommune har netop meddelt, at han melder sig ud af Venstre. Det sker efter Jakob Ellemann har droppet at insistere på en advokatvurdering af Mette Frederiksens håndtering af minksagen. Han har været gruppeformand for Venstre i Rebild Kommune i fem år og det senest år har han været viceborgmester. Jeppe Ugilt er desuden tidligere minkavler, og det har tilsyneladende spillet ind på beslutningen. Man behøver ikke at forhandle med retsprincipper TV2 Nord har haft fat i Jeppe Ugilt, som satte ord på sit exit fra partiet. Hvorfor har du meldt dig ud af Venstre i dag? - Det har jeg fordi jeg synes, at man kommer ud ad en tangent, hvor jeg ikke kan se mig selv i det. Når man handler med retsprincipper for at opnå politi, så vil jeg ikke identificere mig med det længere. Hvad vejer tungest for din beslutning? - Det er et samlet billede. Jeg kunne mærke i maven, da de gik i forhandlinger med Socialdemokratiet, at det var skævt i forhold til min overbevisning, og det man melder ud i valgkampen. Når man samtidig giver køb på det man virkelig har pointeret i valgkampen – at man skal have lavet en advokatundersøgelse – når man giver køb på det, så er det dråben der får bægeret til at flyde over. Din tidligere formand og flere andre i Venstre mener, at det er værd at give afkald på en advokatundersøgelse af Mette Frederiksen – hvorfor mener du, at det er så slemt at give afkald på den? - Jeg forstår ikke, at man kan komme til den konklusion, når man har været et helt andet sted. Det er ikke mig der har ændret synspunkt, det er resten af Venstre. Jeg er er med på at man giver køb på noget for at få noget den anden vej, men man behøver bare ikke at handle med retsprincipper. Du er selv tidligere minkavler – har det noget at sige i forhold til din beslutning i dag? - Jeg vil håbe, at uanset baggrund eller tilknytning til pelsdyravl, så har man samme holdning til retsprincipper, men det er klart, at jeg har det tæt inde på livet, så jeg kan ikke udelukke at det præger mig. Hvor stort et løftebrud, mener du, det her er? - Jeg synes næsten det er værre end løftebrud, jeg synes at det er så uartigt som noget kan være. Det er et andet niveau i mine øjne – jeg kan ikke komme på noget der står mål med det her. Det er ikke politiske nuancer, det er det fundamentale. Hvad synes du om Venstres kovending? - Jeg synes, at det er grotesk og ærgerligt og uforståelig og unødvendigt. Det eneste argument jeg har stødt på er, at det er bedre at søge indflydelse end at sætte sig over i hjørnet – det synes jeg er en forkert præmis. Man kan godt være en indflydelsesrig opposition. Hvor troværdige synes du Venstre og Jakob Ellemann er nu? - Qua min beslutning synes jeg, at den er ikke eksisterende troværdigheden. Har du tillid til din tidligere formand? - Nej, det har jeg ikke. - Min nok allervigtigste pointe: Hvis politisk indflydelse og ministerposter vejer tungere end troværdighed og retssikkerhed, hvilket det helt åbenlyst gør for Venstre, så er det ikke noget for mig – og derfor står jeg af nu!, skriver han på Facebook. Med udmeldelsen overgår han nu til at være løsgænger i byrådet i Rebild Kommune. Dermed har byrådet nu bare seks medlemmer af Venstre. Det er det samme antal byrødder, som Det Konservative Folkeparti har.

Referat:
Viceborgmesteren i Rebild Kommune kan ikke længere stå inde for Venstres linje. Derfor melder han sig nu ud.